Diari Oficial de la Generalitat Valenciana


Sumari del DOGV 5049, del 14-07-2005 (2005/8194)

RESOLUCIÓ de 17 de juny de 2005, del conseller de Sanitat, per la qual es resol la convocatòria d'ajudes per a finançar accions i projectes d'investigació específics sobre la infecció per VIH/sida i problemàtica relacionada.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8194


Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 de juny de 2005, del conseller de Sanitat, per la qual es resol la convocatòria d'ajudes per a finançar accions i projectes d'investigació específics sobre la infecció per VIH/sida i problemàtica relacionada. [2005/S8194]
  
Per Orde de 21 de febrer de 2005, de la Conselleria de Sanitat (DOGV núm. 4.973, de 29.03.2005) es van convocar i es van establir les bases reguladores per a la concessió d'ajudes per a finançar accions i projectes d'investigació específics sobre la infecció per VIH/sida i problemàtica relacionada.
  
En els Pressupostos de la Generalitat Valenciana per a l'exercici 2005, hi ha una dotació de 117.800 (cent dèsset mil huit-cents) euros a càrrec del programa pressupostari 413.10, capítol IV, codi de línia T3201000.
  
Vista la proposta de concessió del director general de Salut Pública davant dels informes emesos per la Comissió Avaluadora d'Ajudes, sobre els expedients de sol·licitud d'ajudes presentades, s'han determinat les prioritats i necessitats per mitjà de la ponderació dels criteris que s'han de seguir per a la concessió d'ajudes que establixen la mencionada orde de convocatòria, procurant garantir l'eficàcia i eficiència de les actuacions en matèria de prevenció de la sida i la normativa de general aplicació.
  
En atenció de tot el que s'ha exposat i fent ús de les atribucions que em conferix l'article 9 de l'Orde de 21 de febrer de la Conselleria de Sanitat; el Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat i l'article 47.3, del Text Refós de la Llei d'Hisenda Pública, aprovada per Decret Legislatiu de 26 de juny de 1991, resolc:
  
Primer
  
Concedir les ajudes als beneficiaris que es relacionen en l'annex I, per a contribuir al finançament d'accions i projectes d'investigació específics sobre la infecció per VIH/sida i problemàtica relacionada, que s'indiquen en l'annex I d'esta resolució, per un import total de 51.900 € (cinquanta-un mil nou-cents euros) .
  
Segon
  
D'acord amb el que disposa l'article 2 de l'Orde de 21 de febrer de 2005, el pagament de les subvencions s'efectuarà a càrrec dels pressupostos de la Generalitat Valenciana per a l'exercici 2005, programa pressupostari 413.10, capítol IV, codi de línia T3201000.
  
Tercer
  
Els beneficiaris de les ajudes han d'aportar la justificació de les despeses corrents, corresponent a l'import total de les ajudes rebudes, abans del 15 de desembre del 2005 i acreditaran, en eixe moment, que es troben al corrent de les obligacions tributàries i davant de la Seguretat Social, en la forma que establix l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
Quart
  
De la present resolució i sense perjuí de la publicació en el Diari Oficial de la Generalitat Valenciana, la Conselleria de Sanitat haurà de notificar-ne individualment el contingut a l'entitat interessada, en la persona que la representa, l'investigador principal, en els termes establits en els articles 58 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinqué
  
Contra la resolució d'adjudicació de les ajudes poden les persones interessades interposar recurs potestatiu de reposició en el termini d'un mes a comptar des de l'endemà de la publicació segons que establix l'article 117 de la Llei 30/92 de Règim Jurídic d'Administracions Públiques i del Procediment Administratiu Comú, o bé un recurs contenciós administratiu, en el termini de dos mesos davant del Tribunal Superior de Justícia de la Comunitat Valenciana.
  
València, 17 de juny de 2005.- El conseller de Sanitat: Vicente Rambla Momplet.
  
Annex I
  
Llista definitiva d'ajudes concedides a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi
  
Expedient: B01/2005
  
Organisme: Fundació per a la Investigació Hospital Universitari la Fe.
  
Investigador principal: José López Aldeguer.
  
Projecte: «Análisis del cambio secuencial en los factores de riesgo para la supervivencia de los pacientes VIH positivos desde el inicio...»
  
Ajuda concedida: 13.300 euros
  
Expedient: B02/2005
  
Organisme: Universitat Miguel Hernández
  
Investigadora principal: Blanca Lumbreras Lacarra
  
Projecte: «Análisis de la influencia del nivel educativo en la mortalidad de los usuarios de drogas por vía parenteral.»
  
Ajuda concedida: 3.400 euros.
  
Expedient: B04/2005
  
Organisme: Conselleria de Sanitat
  
Investigadora principal: Josefina Belda Ibañez
  
Projecte: «Acercamiento de información y de recursos sobre infección por VIH/sida e ITS al colectivo de varones con relaciones sexuales con otros varones en Alicante».
  
Ajuda concedida: 7.800 euros
  
Expedient: B05/2005
  
Organisme: Conselleria de Sanitat
  
Investigadora principal: M. Angeles Pardo López
  
Projecte: «Tratamiento de hepatitis C crónica en pacientes coinfectados por el virus VIH/VHC: adherencia, calidad de vida y problemas relacionados».
  
Ajuda concedida: 17.050 euros
  
Expedient: B07/2005
  
Organisme: Conselleria de Sanitat
  
Investigador principal: Ignacio Alastrué Loscos.
  
Projecte: «Evolución de la infección por VIH y de los factores que la condicionan entre los hombres que mantienen relaciones homosexuales que han acudido al Centro de Información y Prevención del Sida de Valencia entre 1988 y 2005»
  
Ajuda concedida: 10.350 euros
  
Annex II
  
Llista definitiva d'ajudes denegades a personal de plantilla d'institucions sanitàries, centres i servicis dependents de la Conselleria de Sanitat, universitats, organismes públics i entitats públiques o privades de prestigi
  
Expedient: B03/2005
  
Organisme: Universitat Miguel Hernández.
  
Investigador principal: José Joaquín Mira Solves
  
Projecte: «Evaluación de la información en Internet y diseño del programa para fomentar un perfil de paciente VIH+/sida competente».
  
Ajuda no concedida: per aplicació dels criteris d'avaluació.
  
Expedient: B06/2005
  
Organisme: Conselleria de Sanitat
  
Investigadora principal: Mar Masiá Canuto
  
Projecte: «Evaluación de la eficacia de un tratamiento intensivo de factores de riesgo cardiovascular en la prevención de la progresión de arterioesclerosis en pacientes VIH»